মিয়ানমারে গণতান্ত্রিক নেতা হিসেবে জনপ্রিয় অং সান সু চি। শান্তিতে নোবেল জয়ী মিয়ানমারের এই সর্বোচ্চ নেতা দীর্ঘদিন কারাভোগ করেছেন। রাজনীতিবিদ নন, সাধারু গৃহবধূ হিসেবেই জীবন শুরু করেছিলেন সু চি। ব্রিটিশ নাগরিক মাইকেল অ্যারিসকে বিয়ে করেন ১৯৭১ সালে। দুই সন্তানের জননী সু চি মা গুরুতর অসুস্থ হয়ে পড়লে তাঁকে দেখতে ছুটে আসেন দেশে। তখন দেশজুড়ে চলছিল গণতন্ত্রের দাবিতে আন্দোলন। সেই আন্দোলন থেকে নিজেকে গুটিয়ে রাখতে পারেননি নিজেকে। গঠন করলেন এনএলডি-ন্যাশনাল লিগ ফর ডেমোক্রেসি। রাজনৈতিক দল গঠন করে মুহূর্তেই চক্ষুশূলে পরিণত হলেন সামরিক জান্তার। ১৯৮৯ সালে গৃহবন্দী করা হলো তাকে। পারিবারিক জীবনেরও সমাপ্তি ঘটল সেখানেই। এরপর প্রায় দুই দশক গৃহবন্দী ও কারাগারে কাটালেন তিনি। স্বামীর সঙ্গে শেষ দেখা ১৯৯৫ সালের বড়দিনে হলেও ছেলেদের সঙ্গে দেখা করতে দেওয়া হয়নি। এর চার বছর পর স্বামী মারা যান। দেশ ও দেশের মানুষের স্বার্থে বন্দীজীবনকেই বেছে নেন তিনি।